**«IMPERIAL» d.d. RAB**

Na temelju članka 277. stavak 2. Zakona o trgovačkim društvima, a sukladno članku 27. Statuta „Imperial“d.d. Rab, Jurja Barakovića 2, Uprava Društva, temeljem odluke od 27.06. 2014. godine, objavljuje ovaj

**POZIV NA REDOVNU GLAVNU SKUPŠTINU**

**"IMPERIALA" d.d. RAB**

**koja će se održati 08.08.2014. godine (petak) s početkom u 12,00 sati, u Kongresnoj dvorani „Grand Hotela Imperial» na Rabu.**

**Dnevni red Glavne skupštine:**

1. Otvaranje Glavne Skupštine i utvrđivanje kvoruma.

2. Godišnje izvješće Uprave o stanju i o poslovanju Društva za 2013.g.

3. Revidirano godišnje financijsko izvješće Društva za 2013.

4. Izvješće Nadzornog odbora o obavljenom nadzoru poslovanja Društva za 2013.

5. Donošenje odluke o upotrebi dobiti iz poslovanja Društva za 2013.g.

6. Donošenje odluke o davanju razrješnice Upravi Društva za 2013.g.

7. Donošenje odluke o davanju razrješnice članovima Nadzornog odbora Društva za 2013.g.

8. Donošenje odluke o imenovanju neovisnog revizora za poslovnu godinu 2014.

9. Donošenje odluke o povećanju temeljnog kapitala iz sredstava Društva

10. Donošenje odluke o izmjenama Statuta Društva i usvajanje pročišćenog teksta.

\* \* \* \* \*

Temeljem čl. 280 stavak 3. i 4. Zakona o trgovačkim društvima, Uprava i Nadzorni odbor predlažu da Skupština, po pojedinim točkama dnevnog reda, donese sljedeće odluke:

**Ad. 2**.) **Prihvaća se Godišnje izvješće Uprave o stanju i o poslovanju Društva za 2013.g.**

**Ad.3.) Prihvaća se Revidirano godišnje financijsko izvješće Društva za 2013.godinu**

**(Bilanca, Račun dobiti i gubitka, Izvješće o novčanom toku, Izvješće o promjenama kapitala i bilješke uz financijska izvješća)**

**Ad.4.) Usvaja se Izvješće Nadzornog odbora o obavljenom nadzoru poslovanja Društva**

**za 2013.g.**

**Ad.5.) Prihvaća se prijedlog Uprave i Nadzornog odbora da se ostvarena neto dobit iz**

**poslovne 2013.godine u iznosu od 12.893.150,29 kn rasporedi na način:**

* **iznos od 6.534.600,29 kn raspoređuje se u zadržanu dobit Društva**
* **iznos od 6.358.550,00 kn raspoređuje se za povećanje temeljnog kapitala iz reinvestirane dobiti**

**Ad.6.) Daje se razrješnica Upravi za vođenje poslova Društva za 2013.g.**

**Ad.7.) Daje se razrješnica predsjednici i članovima Nadzornog odbora za 2013.g.**

**Ad.8.) Za neovisnog revizora Društva za poslovnu 2014. godinu imenuje se revizorska**

**tvrtka REV-RI d.o.o. Rijeka.**

**Ad 9.) Prihvaća se Odluka o povećanju temeljnog kapitala iz sredstava Društva, kako**

**slijedi:**

**I** Temeljni kapital Društva povećava se iz sredstava Društva na način da se temeljni

kapital poveća iz reinvestirane dobiti ostvarene u 2013. za iznos od 6.358.550,00 kn.

Temeljni kapital Društva povećava se sa iznosa 254.342.000,00 kn za iznos od

6.358.550,00 kn, a na način da se svakoj od postojećih 635.855 dionica poveća nominalni iznos za 10,00 kn, tako da nakon povećanja svaka dionica ima nominalni iznos od 410,00 kn.

Nakon povećanja temeljni kapital Društva iznosi 260.700.550,00 kn i podijeljen je na 635.855 dionica, svaka nominalne vrijednosti 410,00 kn.

**II**  Povećanje temeljnog kapitala iz sredstava Društva temelji se na revidiranim

godišnjim financijskim izvješćima Društva za 2013. godinu.

Temeljem ove Odluke izvršit će se izmjene Statuta Društva.

**III**  Nalaže se Upravi Društva da poduzme sve radnje radi upisa povećanja

temeljnog kapitala Društva, sukladno ovoj Odluci, u sudski registar Trgovačkog

suda u Rijeci.

**ad 10.) Usvaja se Odluka o izmjenama Statuta Društva, kako slijedi:**

**I** U Statutu „Imperial“ d.d. Rab, članak 8. mijenja se i glasi:

„8.1. Temeljni kapital Društva iznosi: 260.700.550,00 kn (slovima:

dvijestošesdesetmilijunasedamstotisućapetstopedeset kuna).

8.2. Temeljni kapital Društva podijeljen je na 635.855 redovnih dionica, svaka u

nominalnom iznosu od 410,00 kn.“

**II** Članak 9. briše se.

**III** Članak 10. briše se.

**IV** Ova odluka stupa na snagu danom njezina donošenja, a primjenjuje se od dana

upisa izmjena Statuta u sudski registar.

**II**

**Uvjeti za sudjelovanje i korištenje prava glasa na Glavnoj skupštini:**

Ukupan broj dionica izdanih s pravom glasa iznosi 635.855 dionica, oznake HIMR-R-A.

Na Glavnoj skupštini imaju pravo sudjelovati dioničari koji su upisani u Registar vrijednosnih papira Središnjeg klirinškog depozitarnog društva na dan 18.07.2014.godine, a koji se prijave za Glavnu skupštinu najmanje **šest dana prije njezina održavanja** ( u taj rok se ne uračunava dan prispijeća prijave društvu).

Pravo glasa na Glavnoj skupštini ostvaruje se na način da svaka dionica daje pravo na jedan glas, a može se ostvariti i preko punomoćnika, na temelju pisane punomoći koju izda dioničar, a u ime dioničara pravne osobe, osoba ovlaštena za njezino zastupanje, u kom slučaju punomoć mora biti ovjerena u uredu javnog bilježnika. Obrasci punomoći i prijave dostupni su na Internet stranici Društva www.imperial.hr.

Svaki dioničar ili njegov punomoćnik koji sudjeluje u radu Glavne skupštine obvezan je svoje sudjelovanje verificirati na ulazu u dvoranu najmanje pola sata prije početka sjednice.

Uvid u materijale dioničari mogu obaviti u sjedištu Društva, svakog radnog dana od 8 do 13 sati, te na internet stranici Društva [www.imperial.hr](http://www.imperial.hr). .

U slučaju nedostatka kvoruma Redovna glavna Skupština će se održati 23.08.2014.godine, s početkom u 12.00 sati na istom mjestu i s istim dnevnim redom.